ai4bharat/Pralekha huggingface dataset:
امور صارفین، خوراک اور عوامی تقسیم کی وزارت
سال 2021-22 میں صارفین کمیشنوں میں 145956 شکایات موصول ہوئیں، 99903 شکایتوں کا ازالہ کیا گیا
نئی دہلی۔ 22 جولائی امور صارفین ، خوراک اور عوامی تقسیم کے مرکزی وزیر مملکت جناب اشونی کمار چوبے نے آج راجیہ سبھا میں ایک سوال کے تحریری جواب میں بتایا کہ گزشتہ 3 سالوں میں ملک بھر میں صارفین کمیشنوں میں دائر کردہ صارفین کے مقدمات کی تفصیلات ضمیمہ میں مذکورہ ہے۔
صارفین تحفظ ایکٹ، 2019 کے سیکشن 38 میں مذکور ہے کہ ہر شکایت کو جلد سے جلد نمٹایا جائے گا اور کوشش کی جائے گی کہ فریق مخالف کی طرف سے نوٹس موصول ہونے کی تاریخ سے تین ماہ کے اندر شکایت کا ازالہ کیا جائے اگر اجناس کے تجزیہ یا جانچ کی ضرورت نہیں ہے اور اگر اشیاء کے تجزیہ یا جانچ کی ضرورت ہو تو پانچ ماہ کے اندر اس کا ازالہ کیا جائے ۔
صارفین تحفظ ایکٹ، 2019 نے 33 سال پرانے صارفین تحفظ ایکٹ، 1986 کی جگہ لے لی ہے اور اسے منسوخ کر دیا گیا ہے۔ صارفین تحفظ ایکٹ، 2019 کی نمایاں خصوصیات میں گمراہ کن اشتہارات اور صارفین کو متاثر کرنے والے غیر منصفانہ تجارتی عمل کو کنٹرول کرنا ، صارفین کمیشنوں میں فیصلہ سازی کے عمل کو آسان بنانا جیسےصارفین کمیشنوں کے مالیاتی دائرہ اختیار پر نظر ثانی کرنا ، لین دین کی جگہ سے قطع نظر صارف کے کام/رہائش کی جگہ پر صارفین کمیشنوں میں شکایت درج کرانا، ، ای فائلنگ؛ شکایات کی قابل قبولیت اگر دائر کرنے کے 21 دنوں کے اندر قابل قبولیت کا فیصلہ نہیں کیا جاتا ہے؛ مقدمات کو جلد نمٹانے کے لیے ثالثی؛ مصنوعات کی فراہمی کے لیے مرکزی صارفین تحفظ اتھاریٹی کا قیام شامل ہیں۔
مذکورہ ایکٹ کے تحت صارفین تحفظ قوانین ، 2020 میں مذکور ہے کہ صارفین کے تنازعات کے ازالے کے ضلعی کمیشن میں ایسے مقدمات کے اندراج کے لیے کسی فیس کی ضرورت نہیں ہے جس میں سامان یا خدمات کی قیمت 5 لاکھ تک زیر غور ہے۔
صارفین تحفظ ایکٹ، 2019 کے تحت قوانین کے حوالے سے ای کامرس اور براہ راست فروخت کے شعبوں کو بھی مرکزی حکومت نے مطلع کیا ہے۔ صارفین کے حقوق کے تحفظ اور فروغ کے لیے قائم مرکزی صارفین تحفظ اتھاریٹی 24.07.2020 سے کام کر رہی ہے۔ مزید برآں، مرکزی صارفین تحفظ اتھارٹی نے گمراہ کن اشتہارات کی روک تھام اور گمراہ کن اشتہارات ، 2022 کی توثیق کے ساتھ ساتھ گمراہ کن اشتہارات کو روکنے اور صارفین کے مفادات کے تحفظ کے لیے رہنما خطوط جاری کیے ہیں۔
ضمیمہ
گزشتہ تین سالوں کے دوران صارفین کمیشن میں موصول ہونے والی شکایات
|
|
صارفین کمیشن
|
|
2019-2020
|
|
2020-21
|
|
2021-22
|
|
دائر کیا گیا
|
|
ازالہ کیا گیا|
|
دائر کیا گیا
|
|
ازالہ کیا گیا|
|
دائر کیا گیا
|
|
ازالہ کیا گیا|
|
صارفین کے تنازعات کے ازالے کےلیے ضلعی کمیشن
|
|
136885
|
|
101754
|
|
114632
|
|
46117
|
|
129956
|
|
79752
|
|
صارفین کے تنازعات کے ازالے کے لیے ریاستی کمیشن
|
|
8642
|
|
20172
|
|
9335
|
|
9706
|
|
13640
|
|
17827
|
|
صارفین کے تنازعات کے ازالے کے لیے قومی کمیشن
|
|
7512
|
|
6866
|
|
2338
|
|
1745
|
|
2360
|
|
2324
|
|
کل
|
|
173039
|
|
128792
|
|
126305
|
|
57568
|
|
145956
|
|
99903پرانے زیر التوا تنازعات کا ازالہ بھی شامل ہے
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
8019
(Visitor Counter : 98
صدر جمہوریہ کا سکریٹریٹ
صدر جمہوریہ ہند نے یوم بحریہ پر وشاکھاپٹنم میں ہندوستانی بحریہ کے آپریشنل مظاہرے کا مشاہدہ کیا
دفاع، سڑک نقل وحمل و قومی شاہراہوں ، اور قبائلی امور کی وزارتوں کے مختلف منصوبوں کا افتتاح اور سنگ بنیاد رکھا
ہندوستانی بحریہ پر، ہندوستان کے قومی بحری مفادات کے لئے سکیورٹی کی چھتری کو یقینی بنانے کی بہت بڑی ذمہ داری ہے: صدر مرمو
صدر جمہوریہ ہند محترمہ دروپدی مرمو نے آج  یوم بحریہ کے موقع پر وشاکھاپٹنم میں ہندوستانی بحریہ کے آپریشنل مظاہرے کا مشاہدہ کیا۔ انہوں نے وزارت دفاع، سڑک نقل وحمل اور شاہراہوں کی وزارت اور قبائلی امور کی وزارت کے مختلف منصوبوں کا ورچوئل طور پر افتتاح اور سنگ بنیاد بھی رکھا۔
اس موقع پر خطاب کرتے ہوئے صدر جمہوریہ نے تمام افسران اور جوانوں اور ان کے اہل خانہ کو یوم بحریہ کی مبارکباد دی۔ انہوں نے کہا کہ ہم یہ دن 1971 کی جنگ میں ہندوستانی بحریہ کے بہادرانہ اقدامات کی یاد میں مناتے ہیں، جس نے ہندوستان کی تاریخی فتح میں حصہ ڈالا تھا۔ یہ ہمارے شہداء کو یاد کرنے اور ان کی عزت کرنے کا دن ہے جنہوں نے تاریخ میں اپنے لیے ایک مستقل جگہ بنائی اور ہر نسل کو متاثر کرتے رہے۔ یہ دن ہمیں ہندوستان کو آگے لے جانے، امرت کال کے ذریعے، ایک عظیم مستقبل کی طرف لے جانے کے لیے خود کو دوبارہ وقف کرنے کی یاد دلاتا ہے۔
صدر جمہوریہ نے کہا کہ ہم فطری طور پر سمندری قوم ہیں جس کے تین طرف سمندر اور چوتھے طرف بلند پہاڑ ہیں۔ یہ قدرتی بات ہے کہ سمندر ہندوستان کی ترقی اور خوشحالی میں اہم کردار ادا کریں گے۔ ہندوستانی بحریہ کے پاس ہندوستان کے قومی بحری مفادات کی حفاظت کی چھتری کو یقینی بنانے کی بہت بڑی ذمہ داری ہے۔
صدر جمہوریہ نے نوٹ کیا کہ ہندوستانی بحریہ اپنی اقدام میں ثابت قدم، عزم میں پختہ ، قابلیت کے فروغ میں مستقبل رخی اور عمل میں نتائج پر مبنی ہے۔ انہوں نے کہا کہ یہ بحریہ کے اس دن کے تھیم ’’جنگی طور پر تیار، قابل اعتماد، مربوط اور مستقبل کے نقطہ نظر سےچوک سے پاک‘‘  سے بھی واضح ہوتا ہے ۔صدر جمہوریہ نے کہا کہ سپریم کمانڈر کے طور پر، وہ پراعتماد ہیں کہ ہندوستانی بحریہ ایک نئے اور ترقی یافتہ ہندوستان کے وژن کے ساتھ مضبوط سے مضبوط تر ہوتی رہے گی۔
جن پروجیکٹوں کا افتتاح کیا گیا اور جن کا آج سنگ بنیاد رکھا گیا ، ان کے بارے میں بات کرتے ہوئے صدر جمہوریہ نے کہا کہ انہیں یقین ہے کہ یہ پروجیکٹ ہندوستان کی جامع اور شمولیت پر مبنی ترقی میں بہت زیادہ تعاون کریں گے۔ انہوں نے کہا کہ ہمیں خلا کو پر کرنا ہوگا تاکہ تمام ہندوستانی فخر کے ساتھ آگے بڑھیں اور نئے اور ترقی یافتہ ہندوستان میں قدم رکھ سکیں۔
صدر جمہوریہ کی تقریر کے لیے یہاں کلک کریں۔
صدر جمہوریہ کا سکریٹریٹ
انڈین پولیس سروس کے زیر تربیت افسران نے صدر جمہوریہ سے ملاقات کی
نئی دلّی، 29 اکتوبر / انڈین پولیس سروس کے 2018 کے بیچ کے 71 آر آر کے زیر تربیت افسران کے ایک گروپ نے صدر جمہوریہ ہند جناب رام ناتھ کووند سے 29 اکتوبر، 2019 کو راشٹر پتی بھون میں ملاقات کی۔
صدر جمہوریہ ہند نے اس موقع پر خطاب کرتے ہوئے کہا کہ قانون کی حکمرانی جدید ریاست کا سنگ بنیاد ہے اور قانون کو لاگو کرانے میں انڈین پولیس سروس کا اہم اور کلیدی کردار ہے۔ حکمرانی کا تمام تر دار و مدار قانون پر عمل در آمد پر منحصر ہے۔ جمہوری سیاست میں اس کی اہمیت مزید بڑھ جاتی ہے، جہاں یہ اس بات کو یقینی بناتی ہے کہ تمام شہری در حقیقت برابر ہیں۔ انڈین پولیس افسران کا کام پہلے قانون کا نفاذ ہے اس طرح جمہوری اصولوں کی بالا دستی قائم رہتی ہے۔
صدر جمہوریہ ہند نے کہا کہ انڈین پولیس سروس افسران کے کندھوں پر عظیم ذمہ داری عائد ہو تی ہے، یہ فطری بات ہے کہ لوگ اس متحدہ سروس سے وابستہ ہوں ۔ انہوں نے اس اعتماد کا اظہار کیا کہ تمام افراد کے انسانی حقوق کا احترام کرتے ہوئے سماج میں تحفظ کا احساس قائم کریں گے اورعام لوگوں میں تحفظ کا احساس قائم کرتے ہوئے معاشرے میں آئی پی ایس کے اعزاز کو بر قرار رکھیں گے۔ انہوں نے کہا کہ قوم ان سے پیشہ ورانہ اور مخلصانہ عہد بستگی کی توقع کرتی ہے تاکہ داخلی دہشت گردی، انتہا پسندی اور شورش کے خطرات سے بہتر طور پر نمٹا جا سکے۔
۔۔۔۔۔۔
U.4822
(Visitor Counter : 44
صحت اور خاندانی بہبود کی وزارت
حکومت ہند نے اب تک ریاستوں / مرکز کے زیر انتظام خطوں کو 16.69 کروڑسے زیادہ ویکسین کی خوراک مفت فراہم کرائی ہے
ریاستوں / مرکز کے زیرانتظام خطوں کے پاس لوگوں کو لگانے کے لئے 75 لاکھ سے زیادہ ویکسین کی خوراک دستیاب ہیں
ریاستوں / مرکز کے زیر انتظام خطوں کو آئندہ تین دن میں ویکسین کی 48 لاکھ سے زیادہ اضافی خوراکیں موصول ہوں گی
نئی دہلی، 04: مئی 2021: حکومت ہند ’’ مکمل حکومت ‘‘ کے نظریہ کے ساتھ ریاستوں اور مرکز کے زیرانتظام خطوں کے تعاون سے کووڈ -19 عالمی وبا کے خلاف جنگ کی قیادت کررہی ہے۔کووڈ -19 عالمی وبا کے کنٹینمنٹ اور بندوبست کے لئے حکومت ہند کی پانچ نکاتی حکمت عملی میں جانچ کرنے ، پتہ لگانے ،علاج کرنے اور کووڈکے لئے موزوں رویہ اختیار کرنے کے علاوہ ٹیکہ لگانا بھی شامل ہے۔
کووڈ-19 ٹیکہ کاری کی لبرلائزڈ اور تیزرفتار مرحلہ 3 کی حکمت عملی کانفاذ یکم مئی 2021سے شروع کردیا گیا ہے۔آبادی کے نئے مستحق گرو پوں کے رجسٹریشن کا کام 28 اپریل سے ہی شروع ہوگیا تھا۔مستحق افرادبراہ راست کوون پورٹل  کےذریعہ یا آروگیہ سیتو ایپ کے ذریعہ رجسٹریشن کراسکتے ہیں۔
حکومت ہند نے اب تک ریاستوں / مرکز کے زیر انتظام خطوں کو تقریباََ 16.69 کروڑسے زیادہ ویکسین کی خوراک  مفت فراہم کرائی ہے۔ان میں سے ضائع ہونے والی ویکسین سمیت کُل کھپت 159475507 خوراک  کی ہوئی ہے۔
ریاستوں / مرکز کے زیرانتظام خطوں کے پاس لوگوں کو لگانے کے لئے 75 لاکھ سے زیادہ ویکسین کی خوراک دستیاب ہیں۔
اس کے علاوہ ریاستوں / مرکز کے زیر انتظام خطوں کو آئندہ تین دن میں ویکسین کی 48 لاکھ سے زیادہ اضافی خوراکیں موصول ہوں گی۔
وزیراعظم کا دفتر
وزیر اعظم نے انٹیگریٹڈ فاؤنڈیشن کورس ’’آرمبھ‘‘ کے دوسرے ایشن میں انڈین سول سروسز کے زیر تربیت افسران سے بات چیت کی
وزیر اعظم نے نوجوان افسروں پر زور دیا کہ وہ فیصلے قومی مفاد میں کریں
انٹیگریٹڈ فاؤنڈیشن کورس ’آرمبھ‘ صرف ایک شروعات ہی نہیں ہے بلکہ ایک نئی روایت کی ہے علامت بھی ہے: وزیر اعظم
وزیر اعظم نے سول ملازمین پر زور دیا کہ وہ آتم نربھر بننے کی ملک کی کوششوں میں ووکل فار لوکل منتر کو اپنائیں
نئی دہلی،31اکتوبر وزیر اعظم نے آج کیوڈیا، گجرات سے ویڈیو کانفرنس کے ذریعے ایل بی ایس این اے اے مسوری میں انڈین سول سروسز کے آفیسر ٹرینیز  کے ساتھ بات چیت کی۔ یہ انٹیگریٹڈ فاؤنڈیشن کورس آرمبھ کا ایک حصہ تھی جو پہلی مرتبہ 2019 میں شروع کیا گیا تھا۔
اوٹیز کی طرف سے ان کی کارکردگی کا معائنہ کرنے کے بعد وزیر اعظم نے اپنی تقریر میں زیر تربیت افسران پر زور دیا کہ وہ سردار ولبھ بھائی پٹیل کے فلسفے پر عمل کریں جو یہ تھا ’’ملک کے شہریوں کی خدمت کرنا ایک سرکاری ملازم کا سب سے بڑا فرض ہے‘‘۔
جناب مودی نے نوجوان افسروں پر زور دیا کہ وہ فیصلے ملک کے مفاد میں کریں اور ملک کے اتحاد اور یکجہتی کو مستحکم بنائیں۔ انھوں نے کہا کہ سرکاری ملازمین جو فیصلے کریں وہ ہمیشہ عام لوگوں کے مفاد میں کیے جائیں۔ اور اس سلسلے میں جس محکمے یا جس علاقے میں وہ کام کر رہے ہیں وہاں کی رکاوٹوں کو خاطر میں نہ لایا جائے۔
وزیر اعظم نے اس بات پر زور دیا کہ ملک کے ’’فولادی ڈھانچے‘‘ کا کام صرف روز مرہ کے معاملات کا انتظام نہیں ہونا چاہیے بلکہ یہ کہ اسے قوم کی ترقی کے لیے بھی کام کرنا چاہیے۔ انھوں نے کہا کہ بحران کے زمانے میں ایسا کرنا اور بھی اہمیت کا حامل ہے۔
جناب نریندر مودی نے نئے مقاصد کے حصول، نئی حکمت عملی اپنانے اور ملک میں نئے طریقے شروع کرنے میں صلاحیت سازی کے لیے تربیت اور اس کے بڑے رول کی اہمیت کا حوالہ دیا۔
وزیر اعظم نے رائے ظاہر کی کہ ماضی کے برخلاف انسانی وسائل کی تربیت کی جدید حکمت عملی پر اب ملک میں زور دیا جارہا ہے۔ انھوں نے کہا کہ پچھلے دو تین برسوں میں سول سروینٹس کی تربیت کے طریقہ کار میں تبدیلی آئی ہے۔ انھوں نے کہاکہ اٹیگریٹڈ فاؤنڈیشن کورس ’آرمبھ‘ صرف ایک شروعات ہی نہیں ہے بلکہ ایک نئی روایت کی علامت بھی ہے۔
وزیر اعظم نے سول سروسز میں ایک حالیہ اصلاح مشن کرم یوگی کا ذکر کیا اور کہا کہ یہ سول سرونٹس کی صلاحیت سازی کی ایک کوشش ہے تاکہ انھیں زیادہ تخلیقی اور پر اعتماد بنایا جاسکے ۔
وزیر اعظم نے کہا کہ حکومت ٹال مٹول کا طریقہ اختیار نہیں کرے گی۔ انھوں نے کہاکہ عوام کی شمولیت جن کے لیے پالیسیاں بنائی جاتی ہیں بہت زیادہ ضروری ہے۔ انھوں نے یہ بھی کہا کہ حکومت کے پیچھے جن لوگوں کی کوششیں شامل ہوتی ہیں وہ عوام ہی ہیں۔
انھوں نے کہا کہ ملک میں کام کرنے کے موجودہ طریقے میں تمام سرکاری افسران کا رول یہ ہے کہ کم از کم حکومت اور زیادہ سے زیادہ حکمرانی کو یقینی بنایا جائے۔ انھوں نے سرکاری افسران پر زور دیا کہ وہ اس بات کو یقینی بنائیں کہ شہریوں کی زندگی میں مداخلت کم ہو اور عام لوگوں کو بااختیار بنایا جائے۔
وزیر اعظم نے زیر تربیت افسران سے کہا کہ وہ آتم نربھر بننے کی ملک کی کوششوں میں ووکل فار لوکل منتر کو اپنائیں۔
بہت چھوٹی، چھوٹی اور درمیانی صنعتوں کی وزارت
نئے آن لائن نظام پر ایم ایس ایم ای/انٹرپرائز کے اندراج کی تعداد 50 لاکھ سے تجاوز کر گئی
نئی دہلی:28ستمبر،2021۔نئے آن لائن نظام پر ایم ایس ایم ای/انٹرپرائز کے اندراج کی تعداد 50 لاکھ سے تجاوز کر گئی
بہت چھوٹی، چھوٹی اور درمیانہ درجے کی صنعتوں  کی وزارت کے ذریعہ شروع کیا گیا ایم ایس ایم ای/انٹرپرائز رجسٹریشن کا نیا آن لائن نظام وقت اور ٹیکنالوجی کی کسوٹی پر کھڑا ہے کیونکہ اب تک 50 لاکھ سے زائد کاروباری اداروں نے اس میں اپنا رجسٹریشن کروایا ہے۔ ان میں 47 لاکھ سے زائد مائیکرو تنظیمیں اور 2.7 لاکھ چھوٹے یونٹ شامل ہیں۔ یہ رجسٹریشن سہولت یکم جولائی 2020 سے شروع کی گئی ہے۔
یہ کہا جا سکتا ہے کہ ایم ایس ایم ای کی وزارت نے ایم ایس ایم ای کی تعریف اور رجسٹریشن کے عمل کو یکم جولائی 2015 سے تبدیل کر دیا تھا۔ اس نے ایم ایس ایم ای/انٹرپرائز رجسٹریشن  کے لیے ایک نیا پورٹل بھی لانچ کیا تھا۔ تب سے پورٹل آسانی سے کام کر رہا ہے۔ پورٹل سی بی ڈی ٹی اور جی ایس ٹی نیٹ ورک کے ساتھ ساتھ جی ای ایم کے ساتھ مربوط ہے۔ یہ بات قابل غور ہے کہ اس انضمام کے ذریعے اب ایم ایس ایم ای رجسٹریشن کا سارا عمل پیپر لیس ہو گیا ہے۔
وہ کاروباری ادارے جو ابھی تک رجسٹرڈ نہیں ہیں انہیں ایم ایس ایم ای کی وزارت اور دیگر سرکاری ایجنسیوں کی طرف سے پیش کردہ فوائد حاصل کرنے کے لیے خود کو رجسٹر کرنا چاہیے۔ رجسٹریشن مفت ہے اور صرف سرکاری پورٹل پر کی جانی چاہیے۔ کسی بھی مدد کے لیے تاجر وزارت کے قریبی ڈی آئی سی یا چیمپئنز کنٹرول روم سے رابطہ کر سکتے ہیں یا https://champions.gov.in پر لکھ سکتے ہیں۔
-----------------------
ش ح۔م ع۔ ع ن
U NO:9480
(Visitor Counter : 187
وزیراعظم کا دفتر
وزیراعظم 3 جون کو یوپی کا دورہ کریں گے
وہ لکھنٔو میں 80 ہزار کروڑ روپے سے زائد مالیت کے 1406 پروجیکٹوں کی گراؤنڈ بریکنگ تقریب 3.0 @ شرکت کریں گے
وزیر اعظم کانپور کے پرونکھ گاؤں میں عوامی تقریب میں خطاب کریں گے
نئی دہلی، 02 جون 2022:
وزیراعظم جناب نریندر مودی 3 جون 2022 کو اترپردیش کا دورہ کریں گے۔ صبح گیارہ بجے کے قریب وزیر اعظم لکھنؤ کے اندرا گاندھی پرتشٹھان پہنچیں گے جہاں وہ یوپی انویسٹرز سمٹ کی گراؤنڈ بریکنگ تقریب 3.0 @ میں شرکت کریں گے۔ دوپہر تقریباً ایک بج کر 45 منٹ پر وزیر اعظم کانپور کے پرونکھ گاؤں پہنچیں گے جہاں وہ عزت مآب صدر جمہوریہ جناب رام ناتھ کووند کے ساتھ پتری ماتا مندر کا دورہ کریں گے۔ اس کے بعد دوپہر دو بجے کے قریب وہ ڈاکٹر بی آر امبیڈکر بھون کا دورہ کریں گے۔ بعد ازاں دوپہر 2 بج کر 15 منٹ پر میلان کیندر کا دورہ طے ہے۔ یہ مرکز عزت مآب صدر کا آبائی گھر ہے جسے عوامی استعمال کے لیے عطیہ کیا گیا تھا اور اسے کمیونٹی سینٹر  میں تبدیل کر دیا گیا تھا۔ اس کے بعد وہ دوپہر ڈھائی بجے پرونکھ گاؤں میں ایک عوامی تقریب میں شرکت کریں گے۔
گراؤنڈ بریکنگ تقریب کے دوران وزیراعظم 80 ہزار کروڑ روپے سے زائد مالیت کے 1406 پروجیکٹوں کا سنگ بنیاد رکھیں گے۔ یہ پروجیکٹ زراعت اور متعلقہ شعبوں، آئی ٹی اور الیکٹرانکس، ایم ایس ایم ای، مینوفیکچرنگ، قابل تجدید توانائی، ادویات، سیاحت، دفاع اور ایرو اسپیس، ہینڈ لوم اور ٹیکسٹائل وغیرہ جیسے متنوع شعبوں کا احاطہ کرتے ہیں۔ تقریب میں ملک کے اعلی صنعتی رہنما شرکت کریں گے۔
یوپی انویسٹرز سمٹ 21 سے 22 فروری 2018 کو منعقد ہوئی تھی جس میں پہلی گراؤنڈ بریکنگ تقریب 29 جولائی 2018 کو اور دوسری گراؤنڈ بریکنگ تقریب 28 جولائی 2019 کو منعقد ہوئی۔ پہلی گراؤنڈ بریکنگ تقریب کے دوران 61 ہزار 500کروڑ روپے سے زائد مالیت کے 81 پروجیکٹوں کی داغ بیل ڈالی گئی جبکہ دوسری گراؤنڈ بریکنگ تقریب میں 67ہزار کروڑ روپے سے زائد کی سرمایہ کاری سے 290 پروجیکٹس کی بنیاد رکھی گئی۔
ٹیکسٹائلز کی وزارت
خاتون دستکاروں کہ حوصلہ افزائی
نئی دہلی ،12؍مارچ2020:ٹیکسٹائل کی مرکزی وزیر محترمہ اسمرتی زوبن ایرانی نے آج راجیہ سبھا میں ایک تحریری جواب میں بتایا کہ حکومت نیشنل ہینڈی کرافٹ ڈیولپمنٹ پروگرام اور دستکاری کی ترقی کی جامع اسکیم کے ذریعے خاتون دستکاروں سمیت دستکاری کے شعبے کی ترقی ، اس کے فروغ اور اس کی احیاء کے لئے مندرجہ ذیل اسکیمیں نافذ کرتی ہے، تاکہ ایک مجموعی طریقے سے دستکاری کی ترقی کے لئے ایک مربوط طریقہ کار پر زور دیا جاسکے۔دستکار کی مجموعی ترقی کے لئے ہریانہ میں حسب ذیل سرگرمیاں انجام دی گئی ہیں۔
- خواتین کے ایک گروپ کو کلسٹر ڈیولپمنٹ ممبر شپ پروگرام کے تحت اپنایا گیا ہے، جس سے ہریانہ کی ریاست میں سونی پت ضلع کے گنّور سب ڈویژن میں500 دستکاروں کو براہ راست فائدہ ہورہا ہے۔
- ہریانہ کی ریاست میں پہچان پہل کے تحت لگ بھگ 32000دستکاروں کا اندراج کیاگیا ہے۔
نیشنل ہینڈی کرافٹ ڈیولپمنٹ پروگرام کے حسب ذیل حصے ہیں:
- امبیڈکر ہست شلپ وکاس یوجنا کے تحت دستکاروں کا بنیادی سروے اور موبلائزیشن۔
- ڈیزائن اور ٹیکنالوجی کی جدیدکاری۔
- انسانی وسائل کا فروغ۔
- دستکاروں کو براہ راست فائدہ۔
- بنیادی ڈھانچے اور ٹیکنالوجی تعاون۔
- تحقیق اور ترقی۔
- مارکیٹنگ تعاون اور خدمات۔
دستکاری گروپ کی جامع ترقی کی اسکیم سی ایچ سی ڈی ایس کے حسب ذیل حصے ہیں:
- میگا کلسٹر۔
- دستکاری کی مربوط ترقی اور فروغ کے تحت خصوصی پروجیکٹ۔
پہچان اسکیم کے تحت خاتون دستکاروں کی ریاست کے اعتبار سے تفصیلات حسب ذیل ہیں:
|
|
نمبر شمار
|
|
ریاست
|
|
خاتون
|
|
1
|
|
انڈمان اینڈ نکوبار
|
|
1477
|
|
2
|
|
آندھرا پردیش
|
|
37233
|
|
3
|
|
اروناچل پردیش
|
|
6602
|
|
4
|
|
آسام
|
|
47113
|
|
5
|
|
بہار
|
|
72152
|
|
6
|
|
چھتیس گڑھ
|
|
7709
|
|
7
|
|
دہلی
|
|
9039
|
|
8
|
|
گوا
|
|
7092
|
|
9
|
|
گجرات
|
|
91872
|
|
10
|
|
ہریانہ
|
|
22417
|
|
11
|
|
ہماچل پردیش
|
|
10002
|
|
12
|
|
جموں و کشمیر
|
|
50036
|
|
13
|
|
جھارکھنڈ
|
|
44497
|
|
14
|
|
کرناٹک
|
|
14298
|
|
15
|
|
کیرالہ
|
|
31140
|
|
16
|
|
مدھیہ پردیش
|
|
52386
|
|
17
|
|
مہاراشٹر
|
|
28171
|
|
18
|
|
منی پور
|
|
55262
|
|
19
|
|
میگھالیہ
|
|
1203
|
|
20
|
|
میزورم
|
|
919
|
|
21
|
|
ناگالینڈ
|
|
4458
|
|
22
|
|
اُڈیشہ
|
|
67303
|
|
23
|
|
پڈوچیری
|
|
4840
|
|
24
|
|
پنجاب
|
|
21699
|
|
25
|
|
راجستھان
|
|
63643
|
|
26
|
|
سکم
|
|
916
|
|
27
|
|
تمل ناڈو
|
|
30516
|
|
28
|
|
تلنگانہ
|
|
18080
|
|
29
|
|
تریپورہ
|
|
8960
|
|
30
|
|
اترپردیش
|
|
539266
|
|
31
|
|
اتراکھنڈ
|
|
27456
|
|
32
|
|
مغربی بنگال
|
|
156261
|
||
|
کل میزان
|
|
1534018
کامرس اور صنعت کی وزارتہ
کاپی رائٹ  ضوابط ،2021 نوٹی فکیشن
ترمیم سے موجودہ ضوابط کو دیگر متعلقہ قوانین کے مطابق بنانے میں مدد ملے گی
نئے ضوابط سے جوابدہی اور شفافیت کو بڑھاوا ملے گا
نئی دہلی، 8اپریل2021/ حکومت ہند نے کاپی رائٹ  ضوابط، 2021 کو گزٹ نوٹی فکیشن جی ایس آر 225  مورخہ 30 مارچ 2021 کے ذریعہ گزٹ میں نوٹی فائی کیا ہے۔ ہندستان نے، کاپی رائٹ ایکٹ، 1957 اور کاپی رائٹ ایکٹ، 2013 قوانین ہیں۔ کاپی رائٹ ضوابط 2013 کو آخری مرتبہ سال 2016 میں ترمیم کی گئی تھی۔
موجودہ ضوابط کو دیگر متعلقہ قوانین کے مطابق بنانے کے مقصد سے ترامیم پیش کی گئی ہیں۔ اس کامقصد کاپی رائٹ دفتر میں کام اور مواصلات کے لئے الیکٹرانک ذرائع کو پرائمری موڈ کی شکل میں اپنانا ہے۔ تاکہ ڈیجیٹل دور میں ترقی کے سلسلہ میں آسان اور بغیر رکاوٹ تعمیل کو یقینی بنایا جاسکے۔ کاپی رائٹ کتابچہ کی اشاعت کے بارے میں ایک نئی تجویز شامل کی گئی ہے۔ جس سے سرکاری گزٹ میں اشاعت کی ضرورت ختم ہوجائے گی۔ مذکورہ کتابچہ کاپی رائٹ دفتر کی ویب سائٹ پر دستیاب ہوگا۔
جوابدہی اور شفافیت کی حوصلہ افزائی کرنے کے لئے نئے پرویژن پیش کئے گئے ہیں، جس سے غیر منقسم رائلٹی رقومات کا حل کرنے اور رائلٹی جمع اور تقسیم کے دوران الیکٹرانک اور پتہ لگانے کے قابل ادائیگی نظاموں کے استعمال کی سہولت حاصل ہوگی ۔ کاپی رائٹ سوسائٹی کے کام کاج میں شفافیت کو مضبوط بنانے کے لئے ایک نیا ضابطہ پیش کیا گیاہے جس کے تحت کاپی رائٹ سوسائٹی کو ہرمالی سال کے لئے سالانہ شفافیت رپورٹ تیار کرنے اور اسے منظر عام پر لانے کی ضرورت ہوگی
ان ترامیم سے کاپی رائٹ ضوابط کا ، مالی ایکٹ، 2017 کی پرویژن کے ساتھ ہم آہنگی قائم ہوئی ہے، جس کے تحت کاپی رائٹ بورڈ کو اپیلی بورڈ میں ضم کردیا گیاہے۔
سافٹ ویئرکاموں کی رجسٹریشن کی تعمیلی ضروریات کو کافی حد تک کم کردیا گیا ہے کیونکہ اب درخواست دہندگاہ کے پاس سورس کوڈ کے پہلے 10 اور آخری دس صفحات، یا پورے سورس کوڈ یا 20 سے کم صفحات ہیں، کو درج کرنے کی آزادی ہے اور خاکہ یا نظر ثانی جس کی ضرورت نہیں رہ گئی ہے۔
مرکزی حکومت کے سامنے کاپی رائٹ سوسائٹی کے رجسٹریشن کی درخواست پر مرکزی حکومت کے ذریعہ درخواست کا جواب دینے سےمتعلق مقررہ مدت کے بڑھا کر 180 کردیا گیاہے ، تاکہ درخواست کی زیادہ تفصیلی جانچ کی جاسکے۔
ش ح۔ ش ت۔ج
Uno-3587
(Visitor Counter : 221
وزارت خزانہ
انکم ٹیکس محکمہ بچوں میں کھیلوں ، معموں اور کامکس کے ذریعہ ٹیکس کے بارے میںبیداری پیدا کرنے کا ارادہ رکھتا ہے
نصاب پر مبنی لٹریچر، بیداری سیمنار اور ورکشاپ سے آگے بڑھتے ہوئے سنٹرل بورڈ آف ڈائرکٹ ٹیکسز  نے کھیلوں کے ذریعہ سیکھنے کا طریقہ اختیار کرکے ٹیکس کے بارے میں بیداری پھیلانے کا ایک انوکھا انداز اپنانے کا فیصلہ کیا ہے۔ سی بی ڈی ٹی نے ٹیکس سے متعلق تصور کو بچوں تک پہنچانے کے لئے اشیاء تیار کی ہیں۔ ٹیکس معلومات کو عموما پیچیدہ اور مشکل سمجھا جاتا ہے۔ ہائی اسکول کے طلبا کو بورڈ گیمس، معموں اور کامکس کے ذریعہ ٹیکس طور طریقوں سے واقف کرایا جائے گا۔
اس پروگرام کا آغاز کرتے ہوئے مرکزی وزیر خزانہ محترمہ نرملا سیتارمن نے سنیچر کی شام پناجی، گوا میں آزادی کا امرت مہوتسو آئکونک ویک کی اختتامی تقریب میں کمیونکیشن اور آؤٹ ریچ سازوسامان کی شروعات کی جس کا مقصد مالی اور ٹیکس سے متعلق بیداری پھیلانا ہے۔ انھوں نے اگلے 25 برسوں کو امرت کال قرار دیا اور کہا کہ نئے ہندوستان کی تشکیل میں نوجوان اہم رول ادا کرسکتے ہیں۔ محترمہ سیتارمن نے اس پروگرام میں موجود منتخبہ اسکولی بچوں کو ان کھیلوں کے پہلے سیٹ بھی دیئے۔
سی بی ڈی ٹی کے تیار کردہ نئے سازوسامان یہ ہیں:
سانپ سیڑھی اور ٹیکس: یہ بورڈ گیم ٹیکس پروگراموں اور مالی لین دین اچھی اور بری عادتیں دکھاتا ہے۔ یہ گیم آسان ہے۔ دلچسپ ہے اور تعلیمی نوعیت کا ہے اور اس میں اچھی عادتوں کا سیڑھی کے ذریعہ انعام دیا جاتا ہے اور بری عادتوں کو سانپ سزا دیتے ہیں۔
بلڈنگ انڈیا: یہ اجتماعی گیم پچاس میموری کارڈز کے ذریعہ ٹیکس ادا کرنے کی اہمیت کو اجاگر کرتا ہے۔ گیم کا مقصد یہ پیغام دینا ہے کہ ٹیکس ایک اجتماعی عمل ہے اور یہ مقابلہ جاتی نہیں ہے۔
ڈیجیٹل کامک بکس: انکم ٹیکس محکمے نے لوٹ پوٹ کامکس کے اشتراک سے بچوں اور نوجوانوں میں آمدنی اور ٹیکس کا تصور عام کرنے کا کام شروع کیا ہے۔ انتہائی مقبول کامک کیرکٹر موٹو پتلو مزاحیہ مکالموں کے ذریعہ یہ پیغام دیتے ہیں۔
یہ اشیاء ابتدائی مرحلے میں انکم ٹیکس آفس کے نیٹ ورک سے اسکولوں میں تقسیم کی جائیں گی۔ کتابوں کی دوکانوں سے ان گیمز کی ترسیل کی تجویز بھی زیر غور ہے۔
یو پی ایس سی
یو پی ایس سی کے نئے مقرر چئیرمین پروفیسر  پردیپ جوشی نے مرکزی وزیر ڈاکٹر جتیندر سنگھ سے خیر سگالی ملاقات کی
نئی دہلی 9،اگست 2020
یونین پبلک سروس کمیشن  کے نئے مقرر چیئرمین پروفیسر  پردیپ کمار جوشی نے آج شمال مشرقی خطے کی ترقی کے مرکزی وزیر مملکت  ، وزیر اعظم دفتر، عملہ، عوامی شکایات، پنشن، ایٹمی توانائی اور خلا کے وزیر مملکت ڈاکٹر جتیندر سنگھ سے خیر سگالی ملاقات کی۔
جمعہ کو باوقار کمیشن کے سربراہ کا عہدہ سنبھالنے کے بعد جوشی کی وزیر سے یہ پہلی ملاقات تھی۔
قابل ذکر ہے کہ پروفیسر جوشی خزانہ کیریر کے ساتھ ایک معروف ماہر تعلیم ہیں ، اس دوران انہوں نے نیشنل انسٹی ٹیوٹ آف ایجوکیشنل پلاننگ اینڈ ایڈمنسٹریشن  ، کے ڈائریکٹر، چیئرمین چھتیس گڑھ پبلک سروس کمیشن اور چیئرمین مدھیہ پردیش پبلک سروس کمیشن سمیت متعدد اہم ذمہ داریاں انجام دیں۔ . ایک نامور ماہر تعلیم اور محقق جوشی کانپور یونیورسٹی سے 1981 میں کامرس میں پی ایچ ڈی کی ڈگری حاصل کرنے کے بعد مختلف یونیورسٹیوں اور قومی اداروں میں 28 سال سے زیادہ کا درس و تدریس کا تجربہ رکھتے ہیں۔
یو پی ایس سی کے چیئرمین کی حیثیت سے ان کے ایک کامیاب اور نتیجہ خیز دور کی خواہش کرتے ہوئے ڈاکٹر جتیندر سنگھ نے اس اعتماد کا اظہار کیا کہ پروفیسر جوشی کا علمی پس منظر اور علمی رجحان کمیشن کے کام کاج پر صحتمند طور پر اثرانداز ہوگا۔
...............................................................
م ن، ن ا،م ف
09-08-2020
U-4427
(Visitor Counter : 79
پنچایتی راج کی وزارت
وزیر مملکت  جناب کپِل موریشور پاٹل 12 اگست کو آزادی کا امرت مہوستوو کے حصہ کے طور پر ہر گھر ترنگا پروگرام کے تحت آغا خان پیلس اور مہتا کے نیچر کیور کلینک  پونے میں قومی پرچم لہرائیں گے
آزادی کا امرت مہوستاو  کے ایک حصے کے طور پر "ہر گھر ترنگا ابھیان" پروگرام کی حب الوطنی مہم کے تحت ہندوستان کی آزادی کے 75 سال کی یاد میں پنچایتی راج کے مرکزی وزیر مملکت جناب کپِل موریشور پاٹل تاریخی یادگار آغا خان پیلس اور ڈاکٹر مہتا کا نیچر کیور کلینک  پونے، کا 12 اگست 2022 کو دورہ کریں گے اور قومی پرچم لہرائیں گے۔ اس موقع پر وہ ان دونوں تاریخی مقامات پر مجاہدین آزادی، ان کے اہل خانہ اور شہداء کے خاندانوں کو خراج تحسین پیش کریں گے اور تحریک آزادی کے ہیروز کو خراج عقیدت پیش کریں گے۔
آزادی کا امرت مہوتسو  جشن کے ایک حصے کے طور پر، یہ فیصلہ کیا گیا ہے کہ ہر گھر ترنگا ابھیان پروگرام کے لیے 11" سے 15" اگست، 2022 تک جدوجہد آزادی سے وابستہ تقریباً 400 مقامات کا دورہ مختلف معززین کریں گے۔ آغا خان پیلس، پونے اور ڈاکٹر مہتا کا نیچر کیور کلینک ، پونے بھی وزارت ثقافت کے ذریعہ ان 400 تاریخی مقامات میں شامل ہیں۔ اس تقریب میں 500 سے زائد شرکاء کی شرکت متوقع ہے۔ اس تقریب میں ممبران پارلیمنٹ اور ممبران قانون ساز اسمبلی اور دیگر مقامی قائدین اور معززین کی شرکت متوقع ہے۔
پونے میں آغا خان محل ہندوستان کی تحریک آزادی کی تاریخ میں اس حقیقت کے لیے ایک اہم مقام رکھتا ہے کہ مہاتما گاندھی جی، ان کی اہلیہ محترمہ کستوربا گاندھی جی، سکریٹری مہادیو بھائی ڈیسائی، نیز میرابین، پیاری لال نائر، سروجنی نائیڈو اور ڈاکٹر سشیلا نیئر۔ یہاں 9 اگست 1942 سے 6 مئی 1944 تک قید رہے تھے۔ اس جگہ کستوربا گاندھی اور مہادیو بھائی دیسائی کی موت کی وجہ سے یہ جگہ گاندھی جی کے بہت قریب تھی۔ کستوربا گاندھی اور مہادیو بھائی کی سمادھیاں مرکزی محل کے پیچھے ایک باغ میں ہیں۔ یہ اب گاندھی نیشنل میموریل سوسائٹی کے ہیڈ کوارٹر کے طور پر کام کرتا ہے جہاں 'کھادی' بنانا ایک اہم سرگرمی ہے۔
نیشنل انسٹی ٹیوٹ آف نیچروپیتھی  "باپو بھون" نامی ایک تاریخی مقام پر واقع ہے جسے مہاراشٹر کے پونے میں آنجہانی ڈاکٹر دنشا کے مہتا نے "نیچر کیور کلینک اور سینیٹوریم" کے طور پر چلایا تھا۔ 1945 اور 1947 کے درمیان، گاندھی جی نے این ا ٓئی این کا سات بار دورہ کیا اور وہاں 156 دن قیام کیا۔ انسٹی ٹیوٹ میں 1945 میں آل انڈیا نیچر کیور فاؤنڈیشن ٹرسٹ قائم کیا گیا اور گاندھی جی اس کے چیئرمین بنے۔ اگرچہ این ا ٓئی این 22-12-1986 کو وجود میں آیا، لیکن انسٹی ٹیوٹ کے اتھ مہاتما گاندھی کی وراثت نے اسے نیچروپیتھی کے میدان میں نمایاں مقام دیا۔ ایک اعلیٰ ادارے کے طور پر، این ا ٓئی این ایک نیچر کیور یونیورسٹی بننے کے مقصد کے ساتھ ترقی کر رہا ہے – جو آل انڈیا نیچر کیور فاؤنڈیشن ٹرسٹ کی تشکیل میں مہاتما گاندھی کے اہم مقاصد میں سے ایک تھا۔